

LĒMUMS

Ādažos, Ādažu novadā

2024. gada 25. jūlijā **Nr.** **269**

**Par grozījumiem Ādažu novada pašvaldības domes** **27.07.2022. lēmumā Nr. 324 “Par dzīvokļa īpašumu nodošanu pārvaldībā pašvaldības aģentūrai “Carnikavas komunālserviss”**

Ar Ādažu novada pašvaldības domes 27.07.2022. lēmumu Nr. 324 “Par dzīvokļa īpašumu nodošanu pārvaldībā pašvaldības aģentūrai “Carnikavas komunālserviss” (turpmāk – Lēmums), dome nolēma nodot pašvaldības aģentūrai “Carnikavas komunālserviss” (turpmāk – Aģentūra) pārvaldībā pašvaldībai piederošos piecus dzīvokļa īpašumus Carnikavas pagastā un trīsdesmit trīs dzīvokļa īpašumus Ādažu pagastā un Ādažu pilsētā, jo pašvaldības 23.02.2022. saistošo noteikumu Nr. 17/2022 “Pašvaldības aģentūras “Carnikavas komunālserviss” nolikums” 7. punktā, cita starpā, Aģentūrai ir noteikts uzdevums apsaimniekot un labiekārtot pārvaldībā nodotos pašvaldības nekustamos īpašumus.

Dzīvokļa īpašumi Ādažu pagastā un pilsētā šobrīd ir nodoti SIA “Ādažu Namsaimnieks” (turpmāk – ĀN) pārvaldībā, pamatojoties uz 31.05.2012. noslēgto pašvaldības dzīvojamā fonda pārvaldīšanas līgumu JUR 2012-05/361 (turpmāk – ĀN pārvaldīšanas līgums).

Ar domes 22.07.2022. lēmumu Nr. 320 “Par Carnikavas pagasta ūdenssaimniecības nodošanu SIA “Ādažu ūdens”” un 26.04.2023. lēmumu Nr. 162 “Par pašvaldības siltumapgādes funkcijas Carnikavā nodošanu SIA “Ādažu namsaimnieks””, dome atbalstīja Aģentūras sniegtās centralizētās siltumapgādes funkcijas nodošanu ĀN, un centralizētās ūdenssaimniecības funkcijas nodošanu SIA “Ādažu ūdens” līdz 2023. gada 31. decembrim.

Ņemot vērā, ka Aģentūra vairs neīstenos siltumapgādes un ūdenssaimniecības funkcijas, dome paredzēja visa dzīvojamā fonda Ādažu novadā pakāpenisku nodošanu Aģentūrai pārvaldībā.

Ar pašvaldības domes 25.04.2024. lēmumu Nr. 168 “Par Carnikavas pagasta ūdenssaimniecības un siltumapgādes funkciju nodošanas termiņa pagarināšanu un pārņemšanas plānu apstiprināšanu”, Carnikavas pagasta centralizētās ūdenssaimniecības un siltumapgādes funkciju nodošanas termiņš pašvaldības kapitālsabiedrībām tika pagarināts līdz 30.06.2025.

Ņemot vērā iepriekš minēto, šobrīd nav lietderīgi nodot Aģentūrai pārvaldīšanā Ādažu pagastā un pilsētā esošo pašvaldības dzīvojamo fondu, jo Aģentūras resursi vēl nav pārgrupēti šāda uzdevuma izpildei (paredzams, ka resursi būs pieejami pēc centralizēto siltumapgādes un ūdensapgādes funkciju nodošanas pašvaldības kapitālsabiedrībām).

Minētajā teritorijā esošo dzīvokļu uzlabošanu turpinās veikt Aģentūra šim mērķim asignēto finanšu līdzekļu ietvaros un bez atsevišķa domes lēmuma par šo īpašumu nodošanu Aģentūrai pārvaldīšanā vai apsaimniekošanā, starpposmā pēc dzīvokļa īres līguma termiņa beigām un dzīvokļa atbrīvošanas, līdz dzīvokļa nodošanai ĀN dzīvokļa īrei pēc tā uzlabošanas pašvaldības 28.12.2022. noteikumu Nr. 45 “Pašvaldības ēku un būvju pārvaldīšanas noteikumi” 10.1 punktā noteiktajā kārtībā.

Nav lietderīgi attiecībā uz dzīvokļu uzlabošanas uzdevumu uz nepilnu gadu slēgt vienošanos pie 02.02.2004. pašvaldības nekustamo īpašumu apsaimniekošanas līguma starp Carnikavas pagasta padomi un Aģentūru, kā arī veikt grozījumus ĀN pārvaldīšanas līgumā, līdz ar to Lēmumā ir veicami grozījumi, precizējot minētās procedūras izpildes kārtību.

Pamatojoties uz Pašvaldību likuma 4. panta pirmās daļas 2. punktu, 73. panta astoto daļu, kā arī Attīstības komitejas 10.07.2024. atzinumu, Ādažu novada pašvaldības dome

**NOLEMJ:**

1. Izdarīt šādus grozījumus Ādažu novada pašvaldības domes 27.07.2022. lēmumā Nr. 324 “Par dzīvokļa īpašumu nodošanu pārvaldībā pašvaldības aģentūrai “Carnikavas komunālserviss””:
   1. svītrot 1.2.1. apakšpunktu;
   2. svītrot 2. punktā teikuma daļu “bet 1 (viena) mēneša laikā attiecībā uz dzīvokļa īpašumiem, kas nodoti lēmuma 1.2. punktā noteiktajā kārtībā, pie 02.02.2004. pašvaldības nekustamo īpašumu apsaimniekošanas līguma, kas noslēgts starp Carnikavas pagasta padomi un pašvaldības aģentūru „Carnikavas komunālserviss””;
   3. svītrot 3., 5. un 6. punktu.
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU